Linni Meister

**Linn Irene Meister** (født 1985) er en norsk modell, popsanger og skuespiller fra Bærum. Hun vokste opp på Slependen i Bærum, men bosatte seg senere i Oslo. Hun har lansert egne undertøys- og kleskolleksjoner og utgitt musikk. 

Hun er datter av den norske tegneren Ernst Olsen Meister (1944–2014). Hennes mor var fra Sri Lanka. 

## TV
I 2008-09 hadde hun faste innslag i TV 2s ungdomsprogram *[[Waschera]]*. Her var konseptet at Meister skulle teste forskjellige slags yrker. I et av innslagene lærte Meister bort stripping, noe som fikk både TV-seere og TV 2-ansatte til å reagere. I 2007 deltok hun på *[[Robinsonekspedisjonen]]* på TV3 og ble der nummer fire.  Hun har sitt eget TV-program, *Linni,* på TV-kanalen TV 2 Bliss. 

Linni Meister medvirket høsten 2012 i flere TV-programmer. I NRKs program *[[Hva har du i bagasjen]],* reiste hun tilbake til morens fødeland Sri Lanka. I tillegg var hun med i TV 2 Bliss-programmet *[[Tigerstaden (TV-serie)|Tigerstaden]]* og i sesong 8 av *[[Skal vi danse (TV-program)|Skal vi danse]],* hvor hun ble satt inn som erstatter for Marianne Aulie.

I desember 2013 var hun med på TV 2s julespesial av programmet *[[Pengene på bordet]]*.
Vinteren/våren 2022 er hun å se i programmet «Linni søker drømmeprinsen» på TV Norge. Samme dag som dette programmet var slutt, begynte serien «Linnis univers» om hverdagslivet hennes på Discovery+. Det er en oppfølger til serien om «drømmeprinsen».

## Musikkarriere
Meister sang i kor fra hun var syv år gammel. Sommeren 2007 spilte hun inn en coververjson av Destiny's Childs «Survivor» i forbindelse med at hun skulle være  med i Robinsonekspedisjonen. Låten ble gitt ut på C+C Records og fikk dårlige mottagelser blant anmeldere, deriblant terningkast 1 i VG. Året etter ga Meister ut singelen «Where my limo at», en ironisk sang om livet i rampelyset. I mai 2009 ga hun ut popsingelen «My Ass», som kom inn på iTunes Music Stores liste over de hundre mest solgte sangene i Norge. Melodien ble lansert i forbindelse med lanseringen av filmen *[[Død snø]]* i utlandet. Hun har også sunget inn en sang for en russebuss, med geniAL som produsent.

## Annet
Meister fikk oppmerksomhet i media etter at hun angivelig ble frastjålet private videoklipp med intime scener med sin tidligere kjæreste Kristian Hilberg på ferietur i 2006. Videoen ble deretter lastet opp på ulike pornografiske nettsider. Paret prøvde siden å inngå et samarbeid med pornofilmprodusenten Thomas «Rocco» Hansen for å kunne tjene penger på den stjålne filmen da skaden likevel var inntruffet. Paret trakk seg etter kort tid fra avtalen. Filmprosjektet ble avsluttet og aldri lansert. Situasjonen var medvirkende til at Meister ble løst fra sin kontrakt med *Team Aylar*.

Julen 2008 fikk Meister oppmerksomhet i forbindelse med en *[[FHM]]*-forside der leserne kunne skrape bort bikinioverdelen hennes. Hun har tidligere også arbeidet som sex-spaltist i samme blad.
I 2012 vant hun pris for årets kjendisblogg.

Hun har hovedrollen i Robert Rønnings kortfilm *[[Kelneren]]* fra 2008.

## Diskografi
**Survivor* (single, C+C Records 2007)
**Where my limo at* (single, C+C Records 2008)
**Do they know it's christmas* John Astericks & Glamaid feat. Linni Meister, Alex "Angelheart" and Linda Elden (2008)
**My Ass* (single, Second Hand Records 2009)
**Trophy* (laget via reality serien hennes *Linni*)
**#nofilter* (single, 2015)
**Do You Remember* (single, 2016)
**Juletragedien* (2018 med Erik Follestad Johansen)
*Førtiårskrisa (single 2019 med SuperMarius og Lars Erik Blokkhus)
*Fylleangst (single 2021 med SuperMarius)

## Referanser


## Eksterne lenker

* 
* 
*